stanford-oval/wikipedia huggingface dataset:
พงศกร จันทร์แก้ว
ประวัติ

พงศกร จันทร์แก้ว เกิดเมื่อวันที่ 23 กันยายน พ.ศ. 2542 ที่อำเภอฉวาง จังหวัดนครศรีธรรมราช มารดาชื่อ เรขา รัตนภูริภัทร์ (เสียชีวิตแล้ว)  พงศกร เคยศึกษาในชั้นมัธยมศึกษาที่ โรงเรียนฉวางรัชดาภิเษก และชั้นอุดมศึกษาที่ คณะนิเทศศาสตร์ มหาวิทยาลัยราชภัฏสุราษฎร์ธานี แต่ศึกษาต่อไม่สำเร็จเนื่องจากมารดาป่วยกระทันหัน จึงลาออกจากมหาวิทยาลัย เพื่อมาดูแลแม่ที่กำลังป่วย จากนั้นศึกษาต่อในชั้นอุดมศึกษาที่ แขนงวิชาไทยคดีศึกษา สาขาวิชาศิลปศาสตร์ มหาวิทยาลัยสุโขทัยธรรมาธิราช จนสำเร็จการศึกษา
เมื่ออายุ 7 ปี พงศกรได้รับงานการแสดงหนังตะลุง ที่ตัวเองชื่นชอบ จากนั้นได้เรียนรู้การแสดงหนังตะลุงจาก เอกชัย ศรีวิชัย และครูอีกมากมาย จากนั้นเมื่ออายุ 13 ปี เขาได้ก่อตั้งคณะตะลุงในชื่อ หนังแรมโบ้ ศ.สุวรรณศิลป์ โดยนำรายได้จากงานดังกล่าวมารักษามารดาที่ป่วยด้วยโรคมะเร็งปอด และนำมาชำระค่าใช้จ่ายในบ้านทั้งหมดเพียงตัวคนเดียว ซึ่งต่อมามารดาของพงศกรก็ได้เสียชีวิต
เมื่อพงศกรบวชเป็นพระ เขามีชื่อเสียงจากการเทศน์ธรรมะ พร้อมแชร์คำคมในโซเชียลมีเดียของตนด้วย โดยมีกลุ่มเป้าหมายเป็นวัยรุ่นและคนรุ่นใหม่ อีกทั้งพงศกร ขณะดำรงสมณเพศ ได้พูดถึงการประท้วงของเยาวชน อาทิ หุงข้าวยังไม่เป็น จะไปปฏิรูปประเทศแล้ว และ 3 นิ้วที่พวกเธอชูกันกันมันผิด เป็นต้น
กรณีอื้อฉาว > เหตุเสพเมถุนกับสีกา

พงศกร ขณะดำรงสมณเพศ ได้เสพเมถุนกับพริมวรินทร์ พิธาวรเสฐ หรือใบตอง ซึ่งเป็นหญิงสาวซึ่งเคยมาทำบุญที่วัดและได้สนทนาอยู่บ่อยครั้ง โดยวันเกิดเหตุ พงศกรได้ชวนให้ใบตองขับรถไปรับตนจากกิจนิมนต์และพาไปที่เขื่อนกะทูน  หรืออ่างเก็บน้ำกะทูน อำเภอพิปูน ในยามวิกาล ด้วยรถยนต์ส่วนตัวของใบตอง ตามที่ได้มีการสนทนากันก่อนหน้านี้ เมื่อถึงเขื่อนกะทูน ใบตองและพงศกรได้มีการถูกเนื้อต้องตัวกัน โดยใบตองได้ข้ามไปนั่งเบาะหลังเพื่อทำการนวดหลังให้กับพระ และได้ถามพงศกรว่า มันมันไม่บาปหรอ ผู้หญิงจับเนื้อต้องตัวพระ โดยพงศกรได้ตอบไปว่า มันไม่เป็นอะไรหรอก มันอยู่ที่เจตนา จากนั้นจึงมีการเสพเมถุนในรถยนต์คันดังกล่าว  หลังจากเหตุการณ์ดังกล่าวทั้งคู่ได้เสพเมถุนกันอีกครั้งหนึ่ง ที่ข้างวัดเพ็ญญาติ ซึ่งเป็นวัดที่พงศกร ขณะดำรงสมณเพศอาศัยอยู่ที่นี้
ใบตอง ซึ่งเป็นสีกาที่ร่วมเสพเมถุนกับ พงศกร ขณะดำรงสมณเพศ ได้ติดต่อไปยังจีรพันธ์ เพชรขาว หรือฉายาหมอปลา มือปราบสัมภเวสี เพื่อร้องทุกข์กับเรื่องที่เกิดขึ้นทั้งหมด และเวลาต่อมา ใบตองและจีรพันธ์ได้ไปออกรายการโหนกระแสทางช่อง 3 โดยกรรชัย กำเนิดพลอย เป็นผู้ดำเนินรายการ เพื่อเปิดเผยถึงเรื่องที่เกิดขึ้น ด้วยมีการพูดคุยทางโทรศัพท์กับพงศกร เพื่อเปิดเผยว่าเกิดอะไรขึ้นระหว่างทั้งสอง และพงศกรได้ยอมรับว่าเสพเมถุนกับใบตองจริงเป็นครั้งแรกในรายการดังกล่าว
กรณีอื้อฉาว > เหตุยักยอกทรัพย์ของวัด

เมื่อวันที่ 4 พฤษภาคม พ.ศ. 2565 สรยุทธ สุทัศนะจินดา ได้เปิดเผยว่า พงศกร ขณะดำรงสมณเพศ ได้เบิกเงินวัดจำนวน 6 แสนบาท ในฐานะที่ตนเองรักษาการเจ้าอาวาสวัดฯ เพื่อนำเงินไปให้กับพระคนกลางไปจ่ายให้นักข่าวในพื้นที่เพื่อปิดข่าวของตนกับใบตองจำนวน 300,000 บาท และอีก 300,000 บาทได้ให้กับใบตองเพื่อเก็บไว้รักษาตัวจากโรคไบโพล่าร์ ซึ่งใบตองได้ร้องขอมาเพื่อยุติการแฉเรื่องที่ได้เสพเมถุนกับตน ต่อมาพงศกรได้ยืนยันกับกับกรรชัย กำเนิดพลอย ว่ากรณีดังกล่าวเป็นความจริง และพงศกรยังระบุว่าตนจะนำเงินทั้งหมดไปคืนวัด พร้อมกล่าวว่าตนไม่ได้มีเจตนาที่จะเอาเงินวัด แต่เพราะคนกลางกดดัน และเร่งรัด จะเอาเงินก้อนดังกล่าวจากพงศกรให้ได้
กรณีอื้อฉาว > กระแสในโซเชียลมีเดียหลังจากลาสิกขา

หลังจากที่พงศกรได้ลาสิกขา ก็มีผู้ให้กำลังใจจำนวนหนึ่ง บางส่วนขอถ่ายภาพกับพงศกร ขณะที่เขากำลังเดินทางไปสถานที่ต่างๆ โดยกระแสบนโซเชียลมีเดีย มีการวิพากษ์วิจารณ์จนติดแฮชแท็ก พี่หลวงกาโตะ ขึ้นเป็นอันดับ 2 ของทวิตเตอร์ และลดลงมาตามลำดับ โดยมีการวิพากษ์วิจารณ์ว่าการกระทำดังกล่าวเหมาะสมหรือไม่ เพราะพงศกรขณะดำรงสมณเพศได้เสพเมถุนกับสีกา อีกทั้งยักยอกเงินจากวัดจำนวน 6 แสนบาท เพื่อนำมาใช้จ่ายเกี่ยวกับคู่ร่วมสัมพันธ์ของตนด้วย ซึ่งเป็นความผิดทั้งทางกฏหมายอาญาแผ่นดินและทางสงฆ์ถึงขั้นปาราชิก
จากเหตุดังกล่าว ได้มีการวิพากษ์วิจารณ์โดยผู้มีชื่อเสียง อาทิ คชาภา ตันเจริญ, พิชญะ นิธิไพศาลกุล เป็นต้น นอกจากนี้ พระราชธรรมนิเทศ หรือพระพยอม ได้ออกมาพูดถึงสีกาว่าอย่าเอาพระไปสืบพันธุ์หมด เก็บไว้สืบทอดพุทธศาสนา ส่วนพระสงฆ์เมื่อบวชแล้ว จงรักษาพรหมจรรย์เยี่ยงชีวิต, จตุรงค์ จงอาษา นักวิชาการอิสระด้านพระพุทธศาสนา ตำหนิการทำงานของสำนักงานพระพุทธศาสนาแห่งชาติ ว่าเหตุใดจึงไม่รีบดำเนินการอย่างรวดเร็ว ด้าน ไพรวัลย์ วรรณบุตร กล่าวถึงพงศกรว่า อยากมีเมีย ก็สึกออกไปมีเมีย อย่ามาทำให้พุทธศาสนาเสื่อมไปกว่านี้ และยังกล่าวถึงประเด็นในขณะที่ตนยังดำรงสมณเพศ ตอนที่ตนกำลังไลฟ์สด แค่หัวเราะ ก็ว่าไม่เหมาะสม ซึ่งต่างจากปฏิกิริยาของแฟนคลับอดีตหลวงพี่กาโตะบางคน หลังจากพงศกรลาสิกขา
แหล่งข้อมูลอื่น

พงศกร จันทร์แก้ว ที่เฟซบุ๊กส่วนตัว
หลวงพี่กาโตะ-ขวดสีฟ้าฝาสีเหลือง ที่เฟซบุ๊กเพจ
_rmmmbo_ ที่อินสตาแกรมส่วนตัว
แผนโค่นจอมกษัตริย์

| แผนโค่นจอมกษัตริย์ |
| --- | --- |

ฮันกึล: 역린
ฮันจา: 逆鱗
อาร์อาร์: Yeongnin 
แมกคูน-ไรซ์ชาวเออร์: Yŏngnin 
 
กำกับ: อี แจ-คยู
เขียนบท: Choi Sung-hyeon
อำนวยการสร้าง: Choi Nak-kwon
นักแสดงนำ: ฮย็อน บิน   จ็อง แจ-ย็อง   Jo Jung-suk   Go Bo-gyeol   ฮัน จี-มิน
กำกับภาพ: Go Nak-seon
ตัดต่อ: Shin Min-kyung
ดนตรีประกอบ: Mowg
บริษัทผู้สร้าง: Good Choice Cut Pictures  
ผู้จัดจำหน่าย: ล็อตเตเอนเตอร์เทนเมนต์
วันฉาย:   30 เมษายน ค.ศ. 2014 (2014-04-30) 
ความยาว: 135 นาที
ประเทศ: เกาหลีใต้
ภาษา: เกาหลี
ทุนสร้าง: US$9.6 ล้าน
ทำเงิน: 29.9 พันล้านวอน
แผนโค่นจอมกษัตริย์ (เกาหลี: 역린) เป็นภาพยนตร์เกาหลีใต้ปี ค.ศ. 2014 ที่สร้างจากเหตุการณ์จริงในความพยายามลอบปลงพระชนม์พระเจ้าช็องโจ ซึ่งพระเจ้าช็องโจ รับบทโดย ฮย็อน บิน โดยเป็นการแสดงภาพยนตร์ย้อนยุคครั้งแรกของเขาและเป็นงานแสดงชิ้นแรกหลังจากปลดประจำการจากการรับราชการทหาร
พระเจ้าช็องโจ (1752-1800) เป็นกษัตริย์องค์ที่ 22 ของราชวงศ์โชซ็อน มีพระสมัญญาว่า "ราชาแห่งความโชคร้าย" เมื่อพระชนมายุได้ 10 พรรษา พระเจ้าช็องโจ ได้เห็นการสิ้นพระชนม์ของเจ้าชายรัชทายาทซาโด (พระราชบิดา) ผู้ซึ่งถูกสำเร็จโทษตามพระบรมราชโองการที่ออกโดยพระเจ้าย็องโจ พระอัยกา (ปู่) ของพระองค์ ในช่วงรัชสมัยของพระองค์ พระเจ้าช็องโจอยู่ท่ามกลางความขัดแย้งระหว่างกลุ่มโนรน และโซรน และรอดชีวิตจากการพยายามลอบปลงพระชนม์เจ็ดครั้งในปีแรก
ภาพยนตร์เรื่องนี้ได้รับแรงบันดาลใจจากความพยายามลอบปลงพระชนม์พระเจ้าช็องโจ (Jeongyuyeokbyeon) โดยฝ่ายตรงข้ามทางการเมืองของพระองค์ในปี ค.ศ. 1777 ซึ่งเป็นปีแรกของพระองค์ในฐานะกษัตริย์ ภาพยนตร์เรื่องนี้แสดงให้เห็นถึง 24 ชั่วโมงในเหตุการณ์พยายามลอบปลงพระชนม์พระเจ้าช็องโจ และผู้คนรอบข้างของพระองค์
เป็นภาพยนตร์เปิดตัวของผู้กำกับ อี แจ-คยู; ก่อนหน้านี้เขาเคยกำกับละครโทรทัศน์เรื่อง Damo (2003), Fashion 70's (2005), Beethoven Virus (2008) และ รักยิ่งใหญ่...หัวใจเพื่อเธอ (2012) รวมถึงภาพยนตร์ออนไลน์เรื่อง The Influence (2010)
เนื้อเรื่อง

ในปี ค.ศ. 1777 หนึ่งปีหลังจากที่พระองค์เริ่มครองราชย์ พระเจ้าช็องโจได้ใช้ชีวิตในพระราชวังที่เต็มไปด้วยอันตรายท่ามกลางการต่อต้านและภัยคุกคามจากคนรอบข้าง พระเจ้าช็องโจเป็นคนใจเย็นและมีน้ำใจแต่พระองค์ก็เป็นคนน่ากล้ว คนเดียวที่พระองค์ไว้วางพระทัยคือ คัปซู ข้าราชบริพารที่ซื่อสัตย์ของพระองค์ซึ่งถูกเรียกว่า เงาของกษัตริย์
เมื่อคัปซูยังเด็ก เขาถูกขายให้กับชายชื่อ กวังแบ็ก ผู้ซึ่งฝึกเด็กกำพร้าให้กลายเป็นมือสังหารมืออาชีพ คัปซูเป็นเพื่อนกับ อึลซู เด็กกำพร้าอีกคนที่อายุน้อยกว่าเขาไม่กี่ปี เมื่อกวังแบ็กได้รับคำสั่งให้มอบเด็กคนหนึ่งของเขาให้เป็นขันทีในราชสำนัก เขาขอให้คัปซูและอึลซูเล่นเกมเป่ายิ้งฉุบ คัปซูจงใจแพ้เกมนี้เพื่อปกป้องอึลซู ดังนั้น คัปซูจึงถูกตอนและส่งไปยังพระราชวัง ที่นั่นเขาได้พบกับเจ้าชายอี-ซาน ในขณะเดียวกัน อึลซูยังคงฝึกฝนอย่างหนักและเติบโตขึ้นมาในฐานะนักฆ่าที่ไร้ความปราณี
หลายปีต่อมา อึลซู ปัจจุบันได้เป็นสมาชิกของกลุ่มนักฆ่าลับที่อันตรายที่สุด ได้รับคำสั่งให้ปลงพระชนม์พระเจ้าช็องโจภายใน 24 ชั่วโมง เขาเริ่มแทรกซึมเข้าไปในวัง เขาได้ตกหลุมรัก วอลฮเย กุงเนียว (หรือสาวใช้ในราชสำนัก) ขณะนั้นพระนางฮเยกย็องพระราชมารดาของพระเจ้าช็องโจอยู่ท่ามกลางความขัดแย้งกับพระนางช็องซุนอดีตพระมเหสีของพระเจ้าย็องโจ ในขณะเดียวกัน คัปซูสารภาพอดีตอันดำมืดของเขากับพระเจ้าช็องโจและสาบานว่าจะปกป้องพระองค์
นักแสดง

ฮย็อน บิน รับบทเป็น พระเจ้าช็องโจ
กู ซึง-ฮย็อน รับบทเป็น พระเจ้าช็องโจ วัยเด็ก
ช็อง แจ-ย็อง รับบทเป็น คัปซู/ซัง-แช็ก
แหล่งข้อมูลอื่น

เว็บไซต์ทางการ (ในภาษาเกาหลี)
แผนโค่นจอมกษัตริย์ เก็บถาวร 2016-03-25 ที่ เวย์แบ็กแมชชีน ที่ CJ Entertainment
แผนโค่นจอมกษัตริย์ ที่ฮันซีเนมา
แผนโค่นจอมกษัตริย์ ที่อินเทอร์เน็ตมูวีเดตาเบส
1987: ย้อนอดีต เปลี่ยนอนาคต

| 1987: ย้อนอดีต เปลี่ยนอนาคต |
| --- | --- |
เป็นที่รู้จักกันในชื่อ:   Run Into You  A Chance Encounter 

ฮันกึล: 어쩌다 마주친, 그대
ความหมายตามตัวอักษร: Met You by Chance
อาร์อาร์: Eojjeoda majuchin, geudae 
เอ็มอาร์: Ŏtchŏda majuch'in, kŭdae 
 
ประเภท:   แฟนตาซี  Mystery  โรแมนติก 
เขียนโดย: แบค โซ-ยอน
กำกับโดย:   คัง ซู-ฮย็อน  อี อุง-ฮี 
แสดงนำ: คิม ดง-อุก จิน กี-จู
ดนตรีโดย: Gaemi
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 16
การผลิต
ผู้อำนวยการผลิต: ยุน แจ-ฮย็อก
ผู้อำนวยการสร้าง: อัน ชังง-ฮย็อน อี ซึง-บอม
บริษัทผู้ผลิต: Arc Media
ออกอากาศ
เครือข่าย: KBS2
ออกอากาศ: 1 พฤษภาคม ค.ศ. 2023 (2023-05-01) – 20 มิถุนายน ค.ศ. 2023 (2023-06-20)
ย้อนอดีต เปลี่ยนอนาคต เป็นซีรีส์โทรทัศน์ของเกาหลีใต้ปี 2023 นำแสดงโดยคิม ดง-อุคและจิน กี-จู บรรยายถึงการเดินทางข้ามเวลาอันแปลกประหลาดและสวยงามของคน 2 คนที่ติดอยู่ในปี 1987 ออกอากาศตั้งแต่วันที่ 1 พฤษภาคม ถึง 20 มิถุนายน 2023 ทางช่อง KBS2 ทุกวันจันทร์และอังคาร เวลา 21:45 น. (เวลามาตรฐานเกาหลี) นอกจากนี้ยังสตรีมมิ่งบน Kocowa, Viki และวิว ในบางภูมิภาคด้วย
เรื่องย่อ

ผู้ประกาศข่าวหนุ่มที่แสวงหาความจริงเบื้องหลังคดีฆาตกรรมต่อเนื่อง และบรรณาธิการสาวที่ต้องการขัดขวางไม่ให้พ่อแม่ของเธอแต่งงานกัน พวกเขาตระหนักดีว่าเป้าหมายของพวกเขาเชื่อมโยงกัน
นักแสดง > นักแสดงหลัก

คิม ดง-อุก รับบท ยุน แฮ-จุน
จิน กี-จู รับบท แพ็ก ยุน-ย็อง
การผลิตและการเปิดตัว

การอ่านบทแรกของนักแสดงจัดขึ้นในเดือนเมษายน 2022
1987: ย้อนอดีต เปลี่ยนอนาคต มีกำหนดเปิดตัวในช่วงครึ่งหลังของปี 2022 ในเดือนพฤศจิกายน 2022 ได้รับการยืนยันว่าซีรีส์จะออกอากาศในช่วงวันพุธและวันพฤหัสบดีของ เคบีเอส2 ในเดือนมกราคม 2023 อย่างไรก็ตาม เมื่อวันที่ 6 มกราคม 2023 KBS ประกาศว่าการเปิดตัวของ 1987: ย้อนอดีต เปลี่ยนอนาคต ถูกเลื่อนออกไปอีกครั้งเป็นเดือนพฤษภาคม 2023 และจะออกอากาศในช่วงวันจันทร์และวันอังคารแทน
วันนักประดิษฐ์

| วันนักประดิษฐ์ |
| --- | --- |
ประเภท: วันสังเกตการณ์ของชาติ
วันที่: 2 กุมภาพันธ์
ความถี่: ทุกปี
ครั้งแรก: พ.ศ. 2538
ริเริ่มโดย: คณะรัฐมนตรีไทย คณะที่ 50
วันนักประดิษฐ์ของไทย ตรงกับวันที่ 2 กุมภาพันธ์ ของทุกปี กำหนดขึ้นตามมติคณะรัฐมนตรี เมื่อวันที่ 10 พฤษภาคม พ.ศ. 2537 ทั้งนี้เพื่อเทิดพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รัชกาลที่ ๙ ที่ได้ทรงประดิษฐ์ "เครื่องกลเติมอากาศที่ผิวน้ำหมุนช้าแบบทุ่นลอย" หรือ กังหันน้ำชัยพัฒนา และทรงได้รับการทูลเกล้าฯ ถวายสิทธิบัตรการประดิษฐ์ เมื่อวันที่ 2 กุมภาพันธ์ พ.ศ. 2536 และเพื่อเป็นที่ระลึกในวาระการจดทะเบียนและออกสิทธิบัตรให้แก่พระมหากษัตริย์ พระองค์แรกของโลก
วัตถุประสงค์ของการจัดงานวันนักประดิษฐ์

เพื่อเป็นการเทิดพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ทรงพระปรีชาสามารถประดิษฐ์คิดค้นสิ่งที่เป็นประโยชน์ เพื่อแก้ปัญหาและพัฒนาประเทศ
เพื่อระลึกถึงวันประวัติศาสตร์ของการจดทะเบียนและออกสิทธิบัตรถวายแด่พระมหากษัตริย์พระองค์แรกของโลก
เพื่อเป็นการส่งเสริมและเผยแพร่ผลงานของนักประดิษฐ์ไทยให้เป็นที่รู้จัก
เพื่อนำไปเป็นเครื่องมือในการพัฒนาเทคโนโลยีอันเป็นประโยชน์ต่อการพัฒนาประเทศ
เพื่อส่งเสริมให้เกิดความร่วมมือและประสานประโยชน์ระหว่างภาครัฐและเอกชนที่เกี่ยวข้องกับการประดิษฐ์คิดค้น
เพื่อสนับสนุนและให้กำลังใจแก่นักประดิษฐ์เยาวชนและประชาชนทั่วไปในอันที่จะแสดงความรู้ความสามารถต่อสาธารณชน เพื่อจะได้ทำการประดิษฐ์คิดค้นสิ่งที่เป็นประโยชน์ต่อการพัฒนาประเทศมากยิ่งขึ้น
เพื่อประกาศเกียรติคุณแก่นักประดิษฐ์ที่มีความสามารถ และนำผลงานของนักประดิษฐ์ออกเผยแพร่ใช้งานได้อย่างจริงจัง
วันรักต้นไม้แห่งชาติ

วันรักต้นไม้แห่งชาติ ตรงกับวันที่ 21 ตุลาคม ของทุกปี  เป็นวันบำรุงรักษาต้นไม้ประจำปีของชาติ ซึ่งเป็นวันคล้ายวันพระราชสมภพของสมเด็จพระศรีนครินทราบรมราชชนนี ที่มีพระปณิธานอย่างแรงกล้าที่จะฟื้นฟูความสมดุลของ ธรรมชาติ โดยทรงปลูกและบำรุงรักษาต้นไม้ด้วยพระองค์มาตลอดพระชนม์ชีพ คณะรัฐมนตรีได้มีมติให้เป็นวันบำรุงรักษาต้นไม้ประจำปีของชาติ  เมื่อวันที่ 26 มิถุนายน พ.ศ. 2533 และต่อมาเปลี่ยนชื่อเป็น "วันรักต้นไม้ประจำปีของชาติ" เมื่อวันที่ 15 ตุลาคม พ.ศ. 2533
มรดกรัก ฉบับพันล้านวอน

| มรดกรัก ฉบับพันล้านวอน |
| --- | --- |
ภาพโปสเตอร์โปรโมต ละครเรื่อง "มรดกรัก ฉบับพันล้านวอน"
ประเทศแหล่งกำเนิด:  เกาหลีใต้
ภาษาต้นฉบับ: เกาหลี
การผลิต
สถานที่ถ่ายทำ:  เกาหลีใต้
ความยาวตอน:  ไทย วันเสาร์ - วันอาทิตย์   17.45 - 19.30 น. (1 ชั่วโมง 45 นาที)
ออกอากาศ
สถานีโทรทัศน์:  ไทย ช่อง 3
ออกอากาศ: 19 กุมภาพันธ์ พ.ศ. 2555 – 20 พฤษภาคม พ.ศ. 2555 (งดออกอากาศในวันอาทิตย์ที่ 11 มีนาคม พ.ศ. 2555 เนื่องจากมีการถ่ายทอดสดมหกรรมกีฬาดาราฉลองครบรอบ 42 ปี ไทยทีวีสีช่อง 3)   (วันที่ 8 เมษายน พ.ศ. 2555 มรดกรัก ฉบับพันล้านวอน จะออกอากาศให้ชมในเวลา 19.00-19.30 น.เนื่องจากโทรทัศน์รวมการเฉพาะกิจแห่งประเทศไทย ถ่ายทอดสดพระราชพิธีบำเพ็ญพระราชกุศลออกพระเมรุ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี เวลา 17:00 น. - 19:00 น.)
มรดกรัก ฉบับพันล้านวอน เป็นละครเกาหลีใต้ ออกฉายทางช่องเอสบีเอส ตั้งแต่วันที่ 25 เมษายน ค.ศ.  2009 ถึง 26 กรกฎาคม ค.ศ. 2009 ในคืนวันเสาร์และอาทิตย์ และออกอากาศในประเทศไทย ทางไทยทีวีสีช่อง 3 ระหว่างวันที่ 19 กุมภาพันธ์ 2555 - 20 พฤษภาคม 2555
รายชื่อนักแสดง

อี ซึงกิ  รับบทเป็น ซอนอู ฮวัน
ฮัน ฮโยจู  รับบทเป็น โก อึนซอง
แพ ซูบิน  รับบทเป็น พัก จุนเซ
มุน แชวอน รับบทเป็น ยู ซึงมี
คิม มีซุก รับบทเป็น แพ็ก ซึงฮี (แม่เลี้ยงของอึนซอง แม่ของซึงมี)
มิน ยองวอน รับบทเป็น อี ฮเยรี (เพื่อนของอึนซอง)
ยอน จุนซอก รับบทเป็น  โก อึนอู (น้องชายของอึนซอง)
จอง ซอกวอน รับบทเป็น  จิน ยองซอก (เพื่อนของฮวัน)
ฮัน เยวอน  รับบทเป็น  ซอนอู จอง (น้องสาวของฮวัน)
พัน ฮโยจอง รับบทเป็น จาง ซุกจา (ย่าของฮวัน)
ยู จีอิน รับบทเป็น โอ ยองรัน (แม่ของฮวันและจอง)
คิม แจซึง รับบทเป็น อี ฮยองจิน (รุ่นน้องจุนเซ)
ซน ยออึน  รับบทเป็น จอง อินยอง (เพื่อนของอึนซองและซึงมี)
ชเว จองอู รับบทเป็น พัก แทซู (พ่อของจุนเซ)
อี ซึงฮยอง รับบทเป็น พโย ซองชอล (พ่อบ้าน)
จอน อินแทก รับบทเป็น โก พยองจุน (พ่อของอึนซอง)
แพ็ก ซึงฮยอน รับบทเป็น อี จุนยอง (ผู้จัดการร้านค้า)
พัก ซังฮยอน รับบทเป็น ฮัน ซูแจ (พนักงาน)
รายชื่อเพลงประกอบ

crazy in love-jisun
แหล่งข้อมูลอื่น

มรดกรัก ฉบับพันล้านวอน ที่สยามโซน
http://www.thaitv3.com/ch3/%E0%B8%8B%E0%B8%B5%E0%B8%A3%E0%B8%B5%E0%B8%AA%E0%B9%8C%E0%B8%8A%E0%B9%88%E0%B8%AD%E0%B8%873/125/%E0%B8%A1%E0%B8%A3%E0%B8%94%E0%B8%81%E0%B8%A3%E0%B8%B1%E0%B8%81%E0%B8%89%E0%B8%9A%E0%B8%B1%E0%B8%9A%E0%B8%9E%E0%B8%B1%E0%B8%99%E0%B8%A5%E0%B9%89%E0%B8%B2%E0%B8%99%E0%B8%A7%E0%B8%AD%E0%B8%99/%E0%B9%80%E0%B8%A3%E0%B8%B7%E0%B9%88%E0%B8%AD%E0%B8%87%E0%B8%A2%E0%B9%88%E0%B8%AD/
| ไทยทีวีสีช่อง 3: ละครเกาหลี วันเสาร์ - อาทิตย์ 17:45 - 19:30 |
| --- | --- | --- |
| ก่อนหน้า | มรดกรัก ฉบับพันล้านวอน | ถัดไป |
| แทกิล ยอดพยัคฆ์นักล่า | มรดกรัก ฉบับพันล้านวอน | เจจุงวอน ตำนานแพทย์แห่งโชซอน |
เฮ่งเพา

บัณฑิตในยุคสามก๊กและราชวงศ์จิ้น (เสียชีวิต ค.ศ. 311)
| เฮ่งเพา (หวาง โผว) 王裒 |
| --- | --- |
ประติมากรรมแสดงเรื่องราวที่เฮ่งเพาร้องไห้ที่หลุมศพมารดายามได้ยินเสียงฟ้าร้องจากยี่จับสี่เห่า
เกิด: ไม่ทราบ อำเภอฉางเล่อ มณฑลชานตง
เสียชีวิต: ค.ศ. 311
ชื่ออื่น: ชื่อรอง: เหว่ย์-ยฺเหวียน (偉元)
อาชีพ: บัณฑิต
บิดามารดา: หวาง อี๋ (บิดา)
เฮ่งเพา (เสียชีวิต ค.ศ. 311) มีชื่อในภาษาจีนกลางว่า หวาง โผว (จีน: 王裒; พินอิน: Wáng Póu) ชื่อรอง เหว่ย์-ยฺเหวียน (จีน: 偉元; พินอิน: Wěiyuán) เป็นบัณฑิตที่มีชื่อเสียงในยุคสามก๊กและยุคราชวงศ์จิ้นตะวันตก แต่ปฏิเสธที่จะรับราชการกับราชวงศ์เพราะแค้นที่ราชวงศ์จิ้นเป็นสาเหตุของการเสียชีวิตของบิดา เฮ่งเพายังเป็นหนึ่งในยี่จับสี่เห่าหรือยี่สิบสี่ยอดกตัญญู
ประวัติ

เฮ่งเพาเป็นชาวอำเภอเอ็งเหล็ง (營陵縣 อิ๋งหลิงเซี่ยน) เมืองเฉิงหยาง (城陽郡 เฉิงหยางจฺวิ้น) ซึ่งอยู่ทางตะวันออกเฉียงใต้ของอำเภอฉางเล่อ มณฑลชานตงในปัจจุบัน บิดาของเฮ่งเพาคือหวาง อี๋ (王儀) รับราชการเป็นขุนนางในราชสำนักของรัฐวุยก๊กในยุคสามก๊ก หวาง อี๋ออกความเห็นว่าสุมาเจียวต้องรับผิดชอบต่อความพ่ายแพ้ในยุทธการที่ตังหินที่รบกับรัฐง่อก๊กในปี ค.ศ. 252 สุมาเจียวได้ฟังก็โกรธมากจึงสั่งให้นำตัวหวาง อี๋ไปประหารชีวิต ด้วยเหตุนี้เฮ่งเพาจึงไม่ยอมนั่งหันหน้าไปทางทิศตะวันตกตลอดชีวิตเพื่อแสดงการไม่เชื่อฟังต่อราชวงศ์จิ้นซึ่งก่อตั้งโดยสุมาเอี๋ยนบุตรชายของสุมาเจียวในปี ค.ศ. 266 ในช่วงเวลานั้นราชสำนักราชวงศ์จิ้นเรียกตัวเฮ่งเพาไปรับราชการหลายครั้งแต่เฮ่งเพาปฏิเสธ เฮ่งเพาใช้ชีวิตอย่างสันโดษด้วยสอนหนังสือ และสร้างกระท่อมอาศัยข้างหลุมศพของบิดา
ดูเพิ่ม

รายชื่อบุคคลในยุคสามก๊ก
ยี่จับสี่เห่า
บรรณาุกรม

ตันซิ่ว (ศตวรรษที่ 3). สามก๊กจี่ (ซานกั๋วจื้อ).
ฝาน เสฺวียนหลิง (648). จิ้นชู.
| ด ค กยี่จับสี่เห่า |
| --- | --- |
 พระเจ้าเต้สุ่น (ตี้ชุ่น)  เล่าไล่จื๊อ (เหล่าไหลจื่อ)  เจ็งชาม (เจิง เชิน)  เมี่ยนจือเคียน (หมิน จื่อเชียน)  จือหลู (จื่อลู่)  ทั่มจื๊อ (ถานจื่อ)  พระเจ้าฮั่นบุ่นเต้ (ฮั่นเหวินตี้)  ก้วยกื๊อ (กัว จฺวี้)  ฉั่วสุน (ไช่ ชุ่น)  เต็งหลัง (ติง หลาน)  กังเก๊ก (เจียง เก๋อ)  เกียงซี (เจียว ชือ)  ตังอ๎ย้ง (ต๋ง หย่ง)  อึ่งเฮียง (หฺวาง เซียง)  เล็กเจ้ะ/ลกเจ๊ก (ลู่ จี)  เฮ่งเพา (หวาง โผว)  เม่งจง/เบ้งจ๋อง (เมิ่ง จง)  เฮ่งเสียง (หวาง เสียง)  เอี้ยเฮียง (หยาง เซียง)  โง่วแม้ (อู๋ เหมิ่ง)  ยูงิมหลู (ยฺหวี่ เฉียนโหลว)  ทั่งฮูหยิน (ถางฟูเหริน)  จูซิ่วเชียง (จู โช่วชาง)  อึ้งเท่งเกียน (หฺวาง ถิงเจียน) 
| ด ค กบุคคลสำคัญในวุยก๊ก |
| --- | --- |
จักรพรรดิ:  โจผี  โจยอย  โจฮอง  โจมอ  โจฮวน 
จักรพรรดินี:  เปียนซี  เอียนซี  กุยฮุย  มอซือ  กวยทายเฮา  จักรพรรดินีเจิน  เตียวฮองเฮา  จักรพรรดินีหวาง  จักรพรรดินีเปี้ยน (โจมอ)  จักรพรรดินีเปี้ยน (โจฮวน) 
องค์ชายและราชนิกูลชาย:  โจเจียง  โจสิด  โจฮู  เฉา ก้ง  เฉา ก้าน  เฉา กุ่น  เฉา จฺวิ้น  เฉา จฺวี้  เฉา เจี้ยน  เฉา เปียว  เฉา เม่า (อ๋องแห่งเล่อหลิง)  เฉา ยง  เฉา สฺวิน  เฉา เสีย  เฉา เหยี่ยน  เฉา หรุย  เฉา หลิน (อ๋องแห่งตองไฮ)  เฉา หลิน (อ๋องแห่งไพก๊ก)  เฉา หลี่  เฉา ฮุย 
เจ้าหญิงและราชนิกูลหญิง:  โจเฮา  เฉา เซี่ยน  เฉา หฺวา  หลิว ม่าน  เจ้าหญิงตงเซียง  เจ้าหญิงอานหยาง 
ผู้สำเร็จราชการแผ่นดิน:  โจซอง  สุมาอี้  สุมาสู  สุมาเจียว  สุมาเอี๋ยน 
ขุนนางฝ่ายพลเรือน:  กงซุน หฺว่าง  กว่าน หนิง  กาเซี่ยง  กาอุ้น  โกหยิว  งอก๋ง  งีสง  จงฮิว  จูจ้าน  เจียวเจ้  โจง่าน  โจจุ้น  ชาง ฉือ  ซุนจู  ตังเจี๋ยว  ตังสิม  ตันกุ๋น  ตู้ จี  เตงปิด  เตงเหยียง  เตียวกี๋  เตียวต๋อง  เตียวบ้อ  เตียวอิบ  บู๊ขิวเตี้ยน  ปิดห้วน  เป้า ซฺวิน  เปาต้าน  ลิเตียน  ลิฮอง  เล่าเซียว  เล่าหัว  เลียงกี๋  หลีซิน  หวนแก  หันค่าย  หุยสิว  อองก๋วน  อองเก๋ง  อองซก  อองซิม  อองลอง  อองเหงียบ  อุยก๋วน  เอียวจ๋ง  ฮวนกาย  ฮวนห้อม  ฮัวหิม  ฮูสวน  เฮ่งเสียง  แฮหัวหุย  แฮหัวฮุย  แฮหัวโฮ  แฮเฮาเหียน  โฮอั๋น 
ขุนนางฝ่ายทหาร:  กองซุนเอี๋ยน  กัว ซิว  กากุ๋ย  กุยห้วย  กุอั๋น  คันห่อง  เคาทู  เค้าอิ๋น  งักจิ้น  งักหลิม  งุยเป๋ง  จงป้า  จงโฮย  จวนตวน  จวนเต๊ก  จิวท่าย  จีนล่ง  จูกัดสู  จูกัดเอี๋ยน  จูเหลง  เจียวปั้น  เจียวอี้  โจจิ๋น  โจเจียง  โจเป๋า  โจหยิน  โจหอง  โจหุ้น  โจอี้  โจฮิว  ซินต๋ำ  ซินเป  ซินหงี  ซิหลง  ซุนเล้  เซงจุย  เซงเจ  ต๋องจู  ตันเกี๋ยน  ต้านท่าย  เตงงาย  เตาอี้  เตียวคับ  เตียวเต๊ก  เตียวเลี้ยว  เตียวอี้  เตียวฮอ  ไต้เหลง  บังเต๊ก  เบ้งตัด  บุนขิม  บุนเพ่ง  บุนเอ๋ง  บุนเฮา  บู๊ขิวเขียม  ปีเอียว  ลิหิม  สุมาปอง  สุมาเล่าจี๋  สุเมา  หมันทอง  หวาง หลิง  อองกี๋  อองซอง  อองสง  อ้าวจุ๋น  อิกิ๋ม  อินต้ายบก  อินเล้  อุยก๋วน  เอียวเก๋า  เอียวฉิว  ฮั่นจ๋ง  เฮ็กเจียว  เฮาหุน  แฮหัวซง  แฮหัวตุ้น  แฮหัวป๋า  แฮหัวหลิม 
สตรีที่มีชื่อเสียงคนอื่น ๆ:  กัว หฺวาย  จาง ชางผู  จาง ชุนหฺวา  เจ้าหญิงฉางชาน  ชุยชื่อ  ซัวเอี๋ยม  ซินเหียนเอ๋ง  เซี่ยโหว ฮุย  ผาง เอ๋อ  เว่ย์ ฮฺวาฉุน  สฺวิน ฉ่าย  สฺวี อี้  หวาง ยฺเหวียนจี  หยาง เยี่ยน  หวาง อี้  หยาง ฮุย-ยฺหวี  แฮฮัวเหลง 
บุคคลที่มีชื่อเสียงคนอื่น ๆ:  กวนลอ  กองซุนสิว  แก่หวน  โจวุนซก  ปีเอี๋ยน  ปู้ตู้เกิน  ม้ากิ้น  ลิวฮู  ลุนติด  ห่อปี  อองเกี๋ยน  เอียวจอ  โอยเอี๋ยน  เฮ่งเพา
31 กรกฎาคม

วันที่ 31 กรกฎาคม เป็นวันที่ 212 ของปี (วันที่ 213 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 153 วันในปีนั้น
เหตุการณ์

พ.ศ. 2509 (ค.ศ. 1966) - ก่อตั้งสมาคมเอเชียตะวันออกเฉียงใต้ (อาสา-ASA)
พ.ศ. 2497 (ค.ศ. 1954) - ทีมนักปีนเขาอิตาลีประสบความสำเร็จเป็นทีมแรก ในการเดินทางถึงยอดเขาเคทู บนเทือกเขาหิมาลัย
พ.ศ. 2514 (ค.ศ. 1971) - โครงการอะพอลโล: องค์การนาซาใช้รถลูนาร์โรเวอร์เป็นครั้งแรกในภารกิจยานอะพอลโล 15
พ.ศ. 2519 (ค.ศ. 1976) - องค์การนาซาเผยแพร่ภาพ ใบหน้าบนดาวอังคาร ที่บันทึกโดยยานไวกิง 1
พ.ศ. 2535 (ค.ศ. 1992) - เครื่องบินแอร์บัส เอ310-300 ของการบินไทย ชนกับเทือกเขาหิมาลัย ด้านเหนือของกรุงกาฐมาณฑุ ประเทศเนปาล ทำให้มีผู้เสียชีวิต 113 คน
พ.ศ. 2536 (ค.ศ. 1993) -
สมเด็จพระราชาธิบดีโบดวงแห่งเบลเยียม เสด็จสวรรคต
สมเด็จพระราชาธิบดีอัลแบร์ที่ 2 แห่งเบลเยียม เสด็จขึ้นครองราชย์
พ.ศ.2540 (ค.ศ.1997) - เครื่องบินแมคดอนเนลล์ ดักลาส เอ็มดี-11ของสายการบินเฟดเอกซ์ เอกซ์เพรสตกขนะลงจอดที่ท่าอากาศยานนานาชาตินวร์กลิเบอร์ตีทำให้มีผู้บาดเจ็บ 5 คน
พ.ศ. 2565 (ค.ศ. 2022) - เครื่องบินโบอิง 737 ของสายการบินนกแอร์ ประสบอุบัติเหตุลื่นไถลออกนอกรันเวย์ ที่ท่าอากาศยานแม่ฟ้าหลวง เชียงราย
วันเกิด

พ.ศ. 1939 (ค.ศ. 1396) - ฟิลิปที่ 3 ดยุกแห่งเบอร์กันดี
พ.ศ. 2070 (ค.ศ. 1527) - จักรพรรดิมักซีมีเลียนที่ 2 แห่งจักรวรรดิโรมันอันศักดิ์สิทธิ์
พ.ศ. 2428 (ค.ศ. 1885) - กรมขุนศรีสัชนาลัยสุรกัญญา (สิ้นพระชนม์ 22 ธันวาคม พ.ศ. 2467)
พ.ศ. 2486 (ค.ศ. 1943) - โลโบ (นักร้อง) นักร้อง-นักแต่งเพลงชาวอเมริกัน
พ.ศ. 2487 (ค.ศ. 1944) - เจอรัลดีน แชปลิน นักแสดงหญิงชาวอเมริกัน
พ.ศ. 2505 (ค.ศ. 1962) - เวสลีย์ สไนปส์ นักแสดงและผู้สร้างภาพยนตร์ชายชาวอเมริกัน
พ.ศ. 2508 (ค.ศ. 1965) - เจ. เค. โรว์ลิง นักประพันธ์ขาวอังกฤษ
พ.ศ. 2512 (ค.ศ. 1969) - อันโตนีโอ กอนเต นักฟุตบอลและโค้ชชาวอิตาลี
พ.ศ. 2522 (ค.ศ. 1979)
การ์โลส มาร์เชนา นักฟุตบอลชาวสเปน
บี. เจ. โนวัก นักแสดงชาวอเมริกัน
พ.ศ. 2524 (ค.ศ. 1981) - ไตตัส บรัมเบิล นักฟุตบอลอาชีพชาวอังกฤษ
พ.ศ. 2529 (ค.ศ. 1986) - ชินโซะ โกโระกิ นักฟุตบอลชาวญี่ปุ่น
พ.ศ. 2530 (ค.ศ. 1987) - ไมเคิล แบรดลีย์ นักฟุตบอลชาวอเมริกัน
พ.ศ. 2532 (ค.ศ. 1989) - ลุญัยน์ อัลฮัษลูล นักเคลื่อนไหวสิทธิสตรี
พ.ศ. 2533 (ค.ศ. 1990) - เหงียน ต๊วน หมั่ญ นักฟุตบอลชาวเวียดนาม
พ.ศ. 2535 (ค.ศ. 1992) - ลิซซี อดีตสมาชิกวงอาฟเตอร์สกูล
พ.ศ. 2541 (ค.ศ. 1998) - หยาง เชาเยว่ นักร้องนักแสดงหญิงชาวจีน
วันถึงแก่กรรม

พ.ศ. 993 (ค.ศ. 450) - นักบุญเปตรุส คริโซโลกุส
พ.ศ. 2099 (ค.ศ. 1556) - นักบุญอิกเนเชียสแห่งโลโยลา
พ.ศ. 2410 (ค.ศ. 1867) - หม่อมราโชทัย (หม่อมราชวงศ์กระต่าย อิศรางกูร) นักเขียนชาวไทย (เกิด 12 มิถุนายน พ.ศ. 2363)
พ.ศ. 2418 (ค.ศ. 1875) - แอนดรูว์ จอห์นสัน อดีตประธานาธิบดีสหรัฐอเมริกาคนที่ 17 (เกิด 29 ธันวาคม พ.ศ. 2351)
พ.ศ. 2487 (ค.ศ. 1944) - อ็องตวน เดอ แซ็งแตกซูว์เปรี นักเขียนชาวฝรั่งเศส (เกิด 29 มิถุนายน ค.ศ. 1900)
พ.ศ. 2536 (ค.ศ. 1993) - สมเด็จพระราชาธิบดีโบดวงแห่งเบลเยียม (พระราชสมภพ 7 กันยายน พ.ศ. 2473)
พ.ศ. 2540 (ค.ศ. 1997) - วิจิตร คุณาวุฒิ ศิลปินแห่งชาติเจ้าของฉายา เศรษฐีตุ๊กตาทอง
พ.ศ. 2544 (ค.ศ. 2001) - พอล แอนเดอร์สัน นักเขียนนิยายวิทยาศาสตร์ (เกิด 25 พฤศจิกายน พ.ศ. 2469)
พ.ศ. 2552 (ค.ศ. 2009) - บ็อบบี ร็อบสัน นักฟุตบอลและผู้จัดการทีมฟุตบอลชาวอังกฤษ (เกิด 18 กุมภาพันธ์ พ.ศ. 2476)
วันสำคัญและวันหยุดเทศกาล

พ.ศ. 2547 (ค.ศ. 2004) - วันอาสาฬหบูชา
พ.ศ. 2539 (ค.ศ. 1996), พ.ศ. 2558 (ค.ศ. 2015) - วันเข้าพรรษา
โรมันคาทอลิก - วันฉลองนักบุญอิกเนเชียสแห่งโลโยลา
วันผู้พิทักษ์ป่าสากล
แหล่งข้อมูลอื่น

BBC: On This Day
Today in History: July 31 เก็บถาวร 2005-10-28 ที่ เวย์แบ็กแมชชีน
| ด ค กวันและเดือนในรอบปี |
| --- | --- |
มกราคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กุมภาพันธ์: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29
มีนาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
เมษายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
พฤษภาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
มิถุนายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
กรกฎาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
สิงหาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กันยายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ตุลาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
พฤศจิกายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ธันวาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
วันอื่นที่เกี่ยวข้อง: 0 มกราคม ·  30 กุมภาพันธ์
ลกเจ๊ก

บัณฑิตและข้าราชการในยุคราชวงศ์ฮั่น (ค.ศ. 188-219)
| ลกเจ๊ก (ลู่ จี) |
| --- | --- |
陸績
ประติมากรรมดินเผาสมัยราชวงศ์จิน (กิมก๊ก) เล่าเรื่องยี่จับสี่เห่า (24 ยอดกตัญญู) ตอน ลกเจ๊กลักผลส้มของอ้วนสุดไปฝากมารดา จัดแสดง ณ พิพิธภัณฑ์มณฑลชานซี

เจ้าเมืองอุดหลิม (鬱林太守 ยฺวี่หลินไท่โฉ่ว) (ภายใต้ซุนกวน)
ดำรงตำแหน่ง ค.ศ. ? (?) – ค.ศ. 219 (219)
กษัตริย์: พระเจ้าเหี้ยนเต้
ขุนพลรอง (偏將軍 เพียนเจียงจวิน) (ภายใต้ซุนกวน)
ดำรงตำแหน่ง ค.ศ. ? (?) – ค.ศ. 219 (219)
กษัตริย์: พระเจ้าเหี้ยนเต้
 
ข้อมูลส่วนบุคคล
เกิด: ค.ศ. 188 นครซูโจว มณฑลเจียงซู
เสียชีวิต: ค.ศ. 219 (31 ปี) นครกุ้ยผิง มณฑลกวางซี
บุตร: ลู่ หง ลู่ รุ่ย ลู่ ยฺวี่เชิง
บุพการี: ลู่ คาง (บิดา)
ความสัมพันธ์: ลกซุน (ญาติ) ลู่ เม่า (ญาติ) มารดาของกู้เฉิง (ญาติ)
อาชีพ: บัณฑิต, ขุนนาง
ชื่อรอง: กงจี้ (公紀)

ลกเจ๊ก (ค.ศ. 188–219) มีชื่อในภาษาจีนกลางว่า ลู่ จี (จีน: 陸績; พินอิน: Lù Jī) ชื่อรอง กงจี้ (จีน: 公紀; พินอิน: Gōngjì) เป็นขุนนางและบัณฑิตผู้รับใช้ขุนศึกซุนกวนในช่วงปลายยุคราชวงศ์ฮั่นตะวันออกของจีน ลกเจ๊กยังเป็นหนึ่งในยี่จับสี่เห่าหรือยี่สิบสี่ยอดกตัญญู